– Буьйса юккъе яхча, Ешапо уьйтIа а йолий, гIу чуьра хи оьцу. Циггахь хи цIера тIехь кхехка а дой, чу къийган месаш тосий, цу чу когаш бохкий, сохьтехь Iа. Могашалла чIагIйо иштта. Цу хенахь, набкхетий, хIумма а ца хезаш хуьлу Ешап, массо къиг маьхьарца гIаьттича а ца хаало цунна. Цу хенахь араялахь, Ешапна карараяла аьтто хир бу хьан. Сан воккхахволчу вешина хезнера, кертал арахь атйокхаша дуьйцуш: хьуна тIаьхьавогIуш хьан ваша Акхберд, цуьнца накъост а ву, хьан хьехархочуьн кIант Леча.